Mila Haugová

Ing. **Mila Haugová** (pseudonym Mila Srnková; * 14. jún 1942, Budapešť, Maďarsko) je slovenská poetka a prekladateľka.

## Životopis
Jej otec pochádzal z Vrábel, mama pôvodom Maďarka z Jászapáti. Po jej narodení sa rodina presťahovala roku 1943 do  Berehova-Kasina pri Užhorode na Podkarpatskej Rusi. Po skončení druhej svetovej vojny sa presťahovali do Vrábel k starým rodičom*,* odtiaľ do Nitry, z Nitry do Topoľčianok a odtiaľ v roku 1954 na Zajačiu Dolinu (dnes súčasť obce Krškany). Po maturite na gymnáziu v Leviciach študovala v rokoch 1959 - 1964 na Vysokej škole poľnohospodárskej v Nitre. Po skončení štúdia pracovala ako agronómka v JRD v Rimavskej Sobote. V roku 1965 začala učiť na Strednej poľnohospodárskej technickej škole v Leviciach. V auguste 1968 po okupácii Československa emigrovala do Kanady, odkiaľ sa po roku vrátila naspäť na Slovensko. Do roku 1971 opäť učila na strednej škole v Leviciach. V rokoch 1971 - 1975 učila v Ivanke pri Dunaji. Do roku 1985 pracovala ako učiteľka na Základnej škole na Nejedlého ulici v Bratislave.

V rokoch 1986 – 1996 bola redaktorkou literárneho časopisu *[[Romboid (časopis)|Romboid]]*. V roku 1996 absolvovala študijný pobyt v USA. Žije striedavo v Bratislave a v Zajačej doline.

## Tvorba
Prvé diela začala uverejňovať v roku 1976 v časopise Nové slovo, knižne debutovala v roku 1980 zbierkou básní *Hrdzavá hlina*. Vo svojich dielach zachytáva každodenné udalosti, tragické okamihy blízkych, partnerské vzťahy, ich krehkosť a prípadný rozpad. Časť jej tvorby je ovplyvnená maľbami jej životného druha Petra Ondreičku. Stala sa poetkou kultivovaného tvaru, zameriavala sa na jednoznačne ženskú poéziu plnú vyjadrovania citov i za cenu, že sa tým stupňuje zraniteľnosť a krehkosť človeka.

Okrem vlastnej tvorby sa tiež venuje prekladom, z ktorých vynikajúcim dielom je výber krátkych básní *Neskoro je, neodchádzaj* zo starojaponskej zbierky Man'jóšú preložený v spolupráci s Fumiko Kuwahara roku 1984.

## Dielo
*1980 – *Hrdzavá hlina* (vyšlo pod jej pseudonymom)
*1983 – *Premenlivý povrch*
*1984 – *Možná neha*
*1990 – *Čisté dni*
*1991 – *Praláska*
*1993 – *Nostalgia*
*1995 – *Dáma s jednorožcom*
*1996 – *Alfa Centauri*
*1999 – *Krídlatá žena*
*2001 – *Atlas piesku*
*2001 – *Genotext*
*2004 – *Zavretá záhrada (reči)*
*2005 – *Archívy tela*
*2005 – *Target(s)TERČE*
*2006 – *Orfea alebo zimný priesmyk*
*2007 – *Rastlina so snom: vertikála*
*2008 – *Biele rukopisy*
*2008 – *Miznutie anjelov*
*2010 – *Pomalá lukostrelkyňa*
*2011 – *Plant Room*
*2012 – *Záhrada: labyrint: hniezdo*
*2013 – *Cetonia aurata*
*2015 – *canti...amore*
*2016 – *Srna pozerajúca na Polárku*
*2017 – *Rastlina za ohradou sna*
*2017 – *Paradiso (Ricordare)*
*2019 – *Archívy priestorov*
*2021 – *Z rastlinstva*
*2023  –  *Dokonalé zvieranie* 
*2023  –  *Stigma: písať*

Preklady
*1984 – *Neskoro je, neodchádzaj ...* (starojaponská poézia, Man'jóšú)
*2016 – *James Wright: Červenokrídly drozd*

Memoáre
*2010 – Zrkadlo dovnútra''

## Referencie

## Externé odkazy
* 

Kategória:Slovenskí spisovatelia
Kategória:Slovenskí básnici
Kategória:Slovenskí stredoškolskí pedagógovia
Kategória:Ženy v slovenskej literatúre
Kategória:Ženy v poézii
Kategória:Osobnosti z Budapešti
Kategória:Laureáti Ceny Dominika Tatarku
Kategória:Absolventi Slovenskej poľnohospodárskej univerzity v Nitre